CELEX: 62013CN0616
Language: mt
Date: 2013-11-27 00:00:00
Title: Kawża C-616/13 P: Appell ippreżentat fis- 27 ta’ Novembru 2013 minn Productos Asfálticos (PROAS), S.A. mis-sentenza mogħtija mill-Qorti Ġenerali (It-Tmien Awla) fis- 16 ta’ Settembru 2013 fil-Kawża T-495/07, PROAS vs Il-Kummissjoni

25.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/15
            
         Appell ippreżentat fis-27 ta’ Novembru 2013 minn Productos Asfálticos (PROAS), S.A. mis-sentenza mogħtija mill-Qorti Ġenerali (It-Tmien Awla) fis-16 ta’ Settembru 2013 fil-Kawża T-495/07, PROAS vs Il-Kummissjoni
   (Kawża C-616/13 P)
   2014/C 24/27
   Lingwa tal-kawża: l-Ispanjol
   
      Partijiet
   
   
      Appellanti: Productos Asfálticos (PROAS), S.A. (rappreżentant: C. Fernández Vicién, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tiddikjara r-rikors ammissibbli u fondat;
            
         
               —
            
            
               tannulla s-sentenza tal-Qorti Ġenerali tas-16 ta’ Settembru 2013;
            
         
               —
            
            
               tilqa’ t-talba mressqa fl-ewwel istanza u tannulla d-deċiżjoni tal-Kummissjoni tat-3 ta’ Ottubru 2007, Każ COMP/38.710 — Betún España, jew, sussidjarjament, tnaqqas l-ammont tal-multa imposta fuq l-appellanti;
            
         
               —
            
            
               sussidjarjament, tibgħat lura l-kawża quddiem il-Qorti Ġenerali sabiex tiddeċiedi mill-ġdid;
            
         
               —
            
            
               f’kull każ, tikkundanna lill-Kummissjoni tħallas l-ispejjeż kollha li jirriżultaw minn dawn il-proċeduri, kif ukoll dawk li jirriżultaw bħala konsegwenza tal-proċeduri quddiem il-Qorti Ġenerali.
            
         
      Aggravji u argumenti prinċipali
   
   
               (1)
            
            
               Ksur, mill-Qorti Ġenerali, tal-prinċipju ta’ protezzjoni effettiva minħabba li naqset milli teżamina, fl-eżerċizzju tal-ġurisdizzjoni sħiħa, il-motivi mressqa minn Productos Asfálticos, S.A fir-rigward tad-determinazzjoni tal-ammont tal-multa. Tali ksur jikkonsisti f’:
               
                           —
                        
                        
                           żnaturament mill-Qorti Ġenerali tal-motivi mressqa minn Proas fir-rikors għal annullament tagħha quddiem il-Qorti Ġenerali.
                        
                     
                           —
                        
                        
                           assenza ta’ analiżi awtonoma mill-Qorti Ġenerali dwar il-proporzjonalità u l-motivazzjoni tas-sanzjoni imposta għal dak li jikkonċerna r-riperkussjoni tal-ksur.
                        
                     
                           —
                        
                        
                           nuqqas ta’ analiżi, mill-Qorti Ġenerali, tal-osservanza mill-Kummissjoni tal-prinċipju ta’ ugwaljanza fit-trattament u ta’ ċertezza legali fir-rigward tal-preċedenti tagħha.
                        
                     
                           —
                        
                        
                           nuqqas ta’ analiżi effettiva fir-rigward tal-involviment speċifiku ta’ Proas fil-ksur u ċaħda żbaljata tat-talbiet għal miżuri proċedurali mressqa.
                        
                     
         
               (2)
            
            
               Ksur mill-Qorti Ġenerali tal-prinċipji ta’ ċertezza legali u ta’ ugwaljanza fit-trattament, kif ukoll tad-drittijiet tad-difiża ta’ Proas, billi interpretat b’mod żbaljat il-Linji Gwida għall-kalkolu tal-multi imposti skont l-Artikolu 15(2) tar-Regolament Nru 17 (1)
               
               
                           —
                        
                        
                           Il-Qorti Ġenerali awtorizzat lill-Kummissjoni tikser il-Linji Giwda tagħha stess billi ppermettitilha ma tieħux inkunsiderazzjoni, għad-determinazzjoni tal-multa, l-impatt imnaqqas ta’ ksur.
                        
                     
                           —
                        
                        
                           Il-Qorti Ġenerali kisret id-drittijiet tad-difiża ta’ Proa billi ma ppermettitilhiex tikkonfuta l-preżunzjoni iuris tantum li skontha l-kartelli dejjem jipproduċu effetti.
                        
                     
         
               (3)
            
            
               Ksur mill-Qorti Ġenerali tal-prinċipju ta’ amministrazzjoni tajba u ta’ osservanza ta’ terminu raġonevoli.
            
         
               (4)
            
            
               Ksur mill-Qorti Ġenerali tal-prinċipji applikabbli għall-ispejjeż.
            
         
      (1)  Regolament Nru 17 L-ewwel Regolament li jimplimenta l-Artikoli 85 u 86 tat-Trattat (ĠU Edizzjoni Speċjali bil-Malti, Kapitolu 8, Vol. 1, p. 3).